

**למועצה המקומית קריית טבעון**

דרוש/ה

**רכז/ת נוער ורכז/ת התנדבות רשותי בחינוך**

**מכרז חיצוני 42/2023**

בהתאם לסעיף 3 לתקנות העיריות (מכרזים לקבלת עובדים), תש"ם - 1979, מכריזה בזה המועצה המקומית קרית טבעון על משרה פנויה כדלקמן:

**תואר המשרה:** רכז/ת נוער רשותי ורכז/ת התנדבות רשותי בחינוך

**היקף המשרה:**

33% משרה –רכז/ת נוער רשותי

25% משרה –רכז/ת התנדבות רשותי בחינוך

**תנאי העסקה**: דירוג עובדי חינוך נוער וקהילה, דרגות – בהתאם לנתוני השכלה וותק

**כפיפות:** מנהל יחידת הנוער ברשות

* **תיאור תפקיד רכז נוער רשותי:**
* מטפל במכלול הנושאים הקשורים לנוער בתחום האחריות של הרשות במסגרת המחלקה, האגף, או היחידה לנוער ברשות.
* אוסף ומרכז, באמצעים שונים ומגוונים, מידע עדכני על הנוער שבתחום אחריותו, מבצע איתור צרכים ומכין "פרופיל נוער" .
* מכין תכנית עבודה שנתית כוללת לנוער ברשות.
* יוזם, מתכנן, מבצע ומעריך תכניות פעילות שוטפת ואירועים מיוחדים לנוער בהתאם לצרכים שאותרו ולאחר שאושרו על ידי הממונים.
* מרכז ומנחה את צוות עובדי הנוער ברשות ואחראי להשתלמותם בהתאם להנחיות.
* יוצר קשרים ומנהל משא ומתן עם גורמים שונים לצורך גיוס משאבים.
* מדריך באופן אישי בני נוער .
* פועל בשיתוף פעולה עם הממונים עליו ברשות ובהתאם להנחיותיהם, ועל פי מדיניות מנהל חברה ונוער במשרד החינוך.

**דרישות התפקיד:**

השכלה:

תואר ראשון, או סטודנט שנה ג' באחד מהתחומים הבאים: חינוך בלתי פורמלי, חינוך, עבודה קהילתית, מדעי ההתנהגות, החברה והרוח, יועדפו בעלי תואר ראשון בחינוך בלתי פורמלי .

סטודנט שנה ג' יחויב לסיים בתום שנת הלימודים האקדמית את התואר וההכשרה הנדרשים.

הכשרה:

השתתפות בקורס הכוון לרכזי נוער רשותיים קורס מנחים.

ניסיון :

3 שנות ניסיון בתחומים הבאים: הדרכה ישירה של נוער, ניהול מועדון נוער או ריכוז תחום

הנוער במוסד קהילתי, הכנת תכניות והפעלת פרויקטים לנוער במסגרות חינוך בלתי פורמלי,

הנחיה.

**כישורים אישיים:**

יכולת ניהול, ארגון והפעלת צוות.

יכולת תכנון ותקצוב.

יכולת ניהול משא ומתן.

יכולת ליזום, לפתח ולבצע תכניות חינוכיות.

יכולת ליצור ולקיים קשר אישי עם בני נוער.

יכולת ביטוי בכתב ובעל פה .

יכולת ונכונות לעבוד בשעות בלתי שגרתיות.

**תיאור תפקיד רכז התנדבות רשותי בחינוך:**

רכז ההתנדבות הרשותי בחינוך אחראי על יישום המדיניות להעמקה והרחבה של ההתנדבות בתחום החינוך במסגרות הפורמליות והבלתי פורמליות. במסגרת תפקידו אחראי

על מכלול התוכניות הפועלות ברשות כגון: התכנית התלת שנתית "התפתחות אישית

ומעורבות חברתית", התנדבות ביחידות הנוער, ביחידות קידום נוער ובתכנית מתנדבים

מבוגרים בחינוך (כגון: תומכי הוראה וחינוך).

* אחראי על פיתוח שיתופי פעולה ושותפויות בתחום ההתנדבות בחינוך ברמה הבין-מגזרית ברשות המקומית.
* אחראי על פיתוח והרחבת מערך ההתנדבות בתחום החינוך:
* הטמעת התנדבות כערך וכדרך חיים
* שיווק ומיצוב תחום ההתנדבות בסדר היום הציבורי ברשות לרבות ועדת הנוער הרשותית.
* מיפוי תוכניות ותפקידים למתנדבים ברשות בשיתוף, בשילוב ובתיאום כל הגורמים

הנוגעים בדבר ברשות.

* הכנת תוכנית עבודה שנתית בשיתוף עם הגורמים הקולטים מתנדבים ועם הגורמים

השולחים אותם.

* סיוע ותמיכה בגיוס ומיון מתנדבים לרבות תומכי הוראה וחינוך.
* סיוע ותמיכה בשיבוץ המתנדבים ובקרה על קליטתם ומהלך התנדבותם בהתאמה לנוהל ההסדרה ולמדיניות משרד החינוך בהפעלת מתנדבים בוגרים.
* ניהול מערכת מעקב ודיווח על פעילות המתנדבים.
* ניהול מערך התקציב לרבות גיוס משאבים להפעלת תוכניות ההתנדבות
* הובלת שולחן עגול רשותי לתכלול תחומי ההתנדבות ברשות בהשתתפות :רכז ההתנדבות ברווחה, מנהל אגף\מחלקת החינוך, רכזי עמותות פעילות ברשות, נציגי מנהלי בתי הספר ו\או בא כוחם, פיקוח רשותי משרד החינוך ואחרים בהתאם לצורך.
* אחראי להתמקצעות תחום ההתנדבות ברשות – פיתוח מקצועי של ארגוני ההתנדבות והמתנדבים ברשות כולל הכנת מודל הכשרה בהלימה לצורכי מערכת החינוך ובשיתוף העמותות הפעילות בתחום הרשות לתומכי ההוראה והחינוך.
* פועל לפיתוח וקידום יזמות חברתית בקרב תלמידים ובקרב תומכי ההוראה והחינוך.
* פועל במסגרת החלטות המטה לשעת חירום ברשות .
* פועל בשיתוף פעולה עם הממונים עליו ברשות ובהתאם להנחיותיהם, ועל פי מדיניות משרד החינוך.
* מתכלל ומתאם ברמת הרשות את מקומות ההתנסות לתלמידים ולנוער ולתומכי הוראה וחינוך.
* מלווה את התהליך של שיבוץ ,קליטה ותמיכה תלמידים במקומות ההתנסות.
* מלווה את תהליך השיבוץ ,קליטה ותמיכה בתומכי ההוראה והחינוך במוסדות החינוך.
* מלווה את רכז המעורבות הבית ספרי ,הצוות החינוכי, ותומכי ההוראה והחינוך בתהליכי החיבור.

**דרישות התפקיד:**

השכלה:

תואר ראשון או סטודנט שנה ג' באחד מן התחומים הבאים: במדעי החברה והרוח (עדיפות לבוגרי מסלול חינוך חברתי קהילתי – חברה ונוער/קידום נוער במדעי ההתנהגות, בעבודה קהילתית).

סטודנט שנה ג' יחויב לסיים בתום שנת הלימודים האקדמית את התואר וההכשרה הנדרשים.

הכשרה:

מחויב בהשתתפות בקורס דו-שנתי להכשרת מנהלי התנדבות רשותיים בחינוך מטעם משרד

החינוך.

ניסיון:

2 שנות ניסיון בתחומים הבאים: עבודה עם בני נוער, הדרכה, הוראה, ארגון וניהול.

הנחייה\ הדרכת מבוגרים.

**כישורים אישיים:**

יכולת ניהול וארגון

יכולת לקיים תקשורת תקינה ויחסי אנוש מעולים

יכולת הנעת תהליכים ואנשים

יכולת לשיתוף פעולה עם מתנדבים ועם בעלי תפקידים, מוסדות וארגונים

בעל יוזמה אישית

ניסיון אישי בהתנדבות

יכולת עבודה טובה בסביבה מתוקשבת

**רישיון לעיסוק בתפקיד:**

"היתר הדרכה" מטעם מינהל חברה ונוער במשרד החינוך.

**רישום פלילי:**

אישור המשטרה להעסקה כי אין מניעה להעסקת בגיר לעבודה במוסד החינוכי

**המכרז נכתב בלשון זכר, אך מופנה לגברים ונשים כאחד.**

**קורות חיים בצירוף כל התעודות והמסמכים הרלוונטיים יש לשלוח בציון מספר המכרז, לא יאוחר מיום 14/09/2023 באמצעות** [**קישור זה**](https://ktv.autom.digital/ProcessRunner/?customerId=1333&shopId=1333&processId=2261&form=266&lang=3)

<https://ktv.autom.digital/ProcessRunner/?customerId=1333&shopId=1333&processId=2427&form=266&lang=3>

**בכל בעיה הקשורה להגשת מועמדות באתר, אנא צרו קשר עם התמיכה במייל:**

**support@automas.co.il**

**לא יזומן לוועדת הבחינה מועמד שלא צירף את כלל האסמכתאות הנדרשות בכדי להעיד על ניסיונו או השכלתו כנדרש בתנאי הסף לתפקיד.**

**מועמד אשר מבקש התאמות בהליכי קבלה לעבודה מחמת מוגבלותו, יפרט את הצורך בהתאמות ויצרף מסמכים או חוות דעת המעידים על הצורך.**

**מועמד המבקש לקבל עדיפות בשל השתייכותו לקבוצת אוכלוסייה הזכאית לייצוג הולם מכוח הדין, ימסור מידע גם בדבר השתייכותו לאותה קבוצה.**

**\*\*המועצה מאושרת כמפעל חיוני בשעת חירום והעובד שיבחר לתפקיד יידרש לעבודה בעת חירום.**

בברכה,

עידו גרינבלום

ראש המועצה